Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: körét, a gondozás előfeltételeit, a gondozás módozatait, mértékét — a rokkantellátásról szóló 1933. évi VII. törvénycikk
Paragraph Index: 407

körét, a gondozás előfeltételeit, a gondozás módozatait, mértékét — a rokkantellátásról szóló 1933. évi VII. törvénycikk rendelkezéseinek figyelembevételével rendelettel állapítsa meg. A második világháború során bekövetkezett, a honvédelemről szóló törvényben megállapított kötelezettségek teljesítéséből adódó sérülés, sebesülés, más egészségrontás, illetőleg halál esetén tehát az e felhatalmazás alapján kibocsátott 11.200/1939. M. E. rendelet és nem az 1933. évi VII. törvénycikk szabályozta az e veszteséget szenvedett személyek gondozásának feltételeit. A második világháború során több jogszabály született a háborús események által okozott egyéb károk (pl. légitámadások következményeinek) elhárításáról. A 346/1945. M. E. rendelettel megkezdődött a hadigondozás szabályainak módosítása, annak bizonyos személyi körre korlátozása. A korlátozások alapvetően kétirányúak voltak: egyrészt kizártak a hadigondozásból egyes, az 1944. október 15-ét követően igényjogosulttá vált személyeket, másrészt a hadigondozottak pénzellátásra való jogosultságát a megélhetést biztosító jövedelem vagy tevékenység hiányához kötötték. A fenti jogszabályok az igényjogosultak osztályba sorolását is többször módosították. A hadigondozottak járadékának felemeléséről szóló

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes